ללכת על דגים

"ללכת על דגים" הוא רומן המספר על זוג מאורסים טריים הנחשפים לסוד משפחתי עתיק לפיו סבו של החתן הוא ממזר ולכן לפי ההלכה היהודית כל צאצאיו פסולי חיתון. גילוי זה מטלטל את יחסי הזוג ואת חיי משפחת החתן ומעלה תהיות ואף התקוממות על הלכות פסולי חיתון. הספר יצא לאור בשנת 2013 בהוצאת "ידיעות ספרים" וזכה לביקורות חיוביות.

תוכן הספר
הספר מתחיל באירוסי הזוג יושי ושירי ובתחושות המעורבות של זוגות צעירים בציבור הדתי, מידת ההתאמה, מוכנות הזוג לחתונה ולהתחייבות הכרוכה בה.

בפגישתם עם סב הכלה לאחר אירוסיהם, מתברר שהסב מכיר את משפחת החתן מכפר הולדתו, ומכריז כי "לא תהיה חתונה", כיוון שסבו של יושי היה ממזר, ולכן אסור להם להתחתן על פי ההלכה היהודית.

משלב זה חייהם של שירי ושל יושי נכנסים לסחרור, שירי מזניחה את עבודתה ויושי שוקע בדיכאון ובמחשבות על ההווה, העתיד ועל ההגיון בהלכה בכלל ובהלכות ממזרות בפרט.

בעוד שירי מתלבטת מה לעשות, יוצא יושי למסע לגילוי האמת ובו מתגלה לו כי אכן אם סבו בגדה בבעלה וכתוצאה מכך נולד בנה, סבו של יושי.

לאחר שמגולל יושי את הסיפור בפני רבו, עונה לו הרב כי אין כל בעיה בשידוך, מאחר שסבו נולד כתוצאה מבגידת האם עם משרת גוי ועל פי ההלכה הוא אינו ממזר ובזכות זה יכולים בני הזוג להינשא.

קישורים חיצוניים 
 ביקורת על הספר באתר סימניה
 ריאיון עם הרב חיים נבון על הוצאת הספר

ספרים בעברית
ספרי 2013
ספרי ידיעות ספרים